Tõnu Saar
Tõnu Saar (6. august 1944 Kuremaa – 12. juuli 2022) oli eesti näitleja. Nooruses harrastas ta sporti ning tuli keskmaajooksus kaks korda Eesti koolinoorte meistriks. 1963–1968 töötas fotograafina. Aastal 1968 astus ta Tallinna Riikliku Konservatooriumi (TRK) lavakunstikateedrisse (5.lend), kus õppis Voldemar Panso juhendataval kursusel ja lõpetas 1972. aastal TRK lavakunstikateedri V lennu. Aastatel 1972–1980 töötas ta näitlejana Eesti Riiklikus Noorsooteatris. 1970–1984 oli ta TRK lavakunstikateedri lavakõneõppejõud. 1980–1998 töötas ta Eesti Draamateatris (aastast 1996 trupijuhina).